CELEX: 31989R2069
Language: el
Date: 1989-07-11 00:00:00
Title: Κανονισμός (ΕΟΚ) αριθ. 2069/89 της Επιτροπής της 11ης Ιουλίου 1989 για την τροποποίηση του κανονισμού (ΕΟΚ) αριθ. 3846/87 σχετικά με τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή

Avis juridique important

|

31989R2069

Κανονισμός (ΕΟΚ) αριθ. 2069/89 της Επιτροπής της 11ης Ιουλίου 1989 για την τροποποίηση του κανονισμού (ΕΟΚ) αριθ. 3846/87 σχετικά με τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή  

Επίσημη Εφημερίδα αριθ. L 196 της 12/07/1989 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 2069/89 ΤΗΣ ΕΠΙΤΡΟΠΗΣ  της 11ης Ιουλίου 1989  για την τροποποίηση του κανονισμού (ΕΟΚ) αριθ. 3846/87 σχετικά με τον καθορισμό της ονοματολογίας των γεωργικών προϊόντων για τις επιστροφές κατά την εξαγωγή  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 17 παράγραφος 4,  Εκτιμώντας:  ότι στην υποσημείωση (10) του τομέα 10 του παραρτήματος του κανονισμού (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1311/89 (4), προβλέπεται η μέθοδος για τον υπολογισμό της περιεκτικότητας κατά βάρος σε λιπαρές ουσίες και του ποσού της επιστροφής για τα λιωμένα τυριά στην περίπτωση που έχει προστεθεί καζεΐνη ή/και καζεϊνικά άλατα· ότι, όσον αφορά την περιεκτικότητα κατά βάρος σε λιπαρές ουσίες, δεν είναι αναγκαίο να γίνεται αναφορά στο βάρος της καζεΐνης ή των καζεϊνικών αλάτων που έχουν προστεθεί· ότι, ως εκ τούτου, είναι σκόπιμο να καταργηθεί αυτή η αναφορά από τις 13 Μαΐου 1989, ημερομηνία κατά την οποία εισήχθη η υποσημείωση·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης του Γάλακτος και των Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον τομέα 10 του παραρτήματος του κανονισμού (ΕΟΚ) αριθ. 3846/87 καταργείται η προοιμιακή φράση της υποσημείωσης (10).  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 13 Μαΐου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Ιουλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 84 της 29. 3. 1989, σ. 1.  (3) ΕΕ αριθ. L 366 της 24. 12. 1987, σ. 1.  (4) ΕΕ αριθ. L 131 της 13. 5. 1989, σ. 17.